[ca] Introducció: Els fàrmacs anti-TNF (i tot el que la seva disponibilitat comporta) podrien canviar la història natural de la malaltia inflamatòria intestinal (MII), modificant conseqüentment la necessitat de tractament quirúrgic, demorant-la o canviant-ne la morbi-mortalitat postoperatòria. Objectius: Avaluar els canvis sobre la necessitat de cirurgia en relació a la disponibilitat d'anti-TNF en les MII i valorar la mortalitat postquirúrgica associada a la MII en l'era dels biològics i quins factors s'hi associen, en el nostre àmbit geogràfic. Mètodes: Es realitzen dos estudis, retrospectius. El primer a partir de dues cohorts pre- i postaprovació dels fàrmacs anti-TNF identificades a partir del registre estatal ENEIDA, de base hospitalària, per a valorar els canvis en les taxes de cirurgia. El segon, de disseny poblacional a partir de dades del Sistema Català de la Salut, amb una cohort de pacients intervinguts per MII durant la darrera dècada, per avaluar la taxa de mortalitat postoperatòria i els factors que s'hi associen. Resultats: En el primer estudi s'hi inclouen un total de 7.370 pacients amb malaltia de Crohn (MC) i 8.069 amb colitis ulcerosa (CU). Els immunosupressors (IMS) s'usen més precoçment i freqüent en l'era post-biològics. La probabilitat acumulada de cirurgia es redueix en la MC en l'era dels biològics (en les cohorts pre i post resultaren del 16% i 11% a l'any i del 29% i 19% als 5 anys del diagnòstic, respectivament; P<0,0001), però no en la CU (en les cohorts pre i post són del 3% i 2% a l'any, i del 6% i 5% als 5 anys; P=0,2). Els factors associats a una major probabilitat de requerir cirurgia són l'afectació ileal, l'edat i el tabaquisme en la MC i l'afectació extensa en la CU, mentre que els centres d'alt volum de cirurgies i l'ús d'IMS s'associen a una menor probabilitat. El segon estudi inclou 1.660 pacients intervinguts per MC i 738 per CU. La probabilitat acumulada de mortalitat intrahospitalària i als 30 dies en les cirurgies per MC és del 2,1% i 2,5%, i per CU del 5,4 i 6,4%, respectivament. L'edat avançada i les comorbiditats són factors de risc associats a una major mortalitat. Conclusions: La disponibilitat d'anti-TNF s'ha associat a una reducció de cirurgies en la MC, però no en la CU. Aquest canvi sembla obeir a una introducció més precoç i freqüent dels IMS convencionals més que a l'ús dels anti-TNF. La mortalitat postoperatòria en MII en l'era dels biològics s'associa a l'edat i a les comorbiditats, però no al volum de cirurgies per centre.

[en] Introduction: Anti-TNF drugs (and its availability entails) may be changing the natural history of inflammatory bowel disease (IBD), consequently modifying the need for surgical treatment, delaying it or changing its postoperative morbidity and mortality. Aims: To evaluate the changes in the need of surgery in relation to the availability of anti-TNF in IBD, and asses the postoperative mortality associated with IBD in the biologics era and what factors are associated with it, in the our geographical area. Methods: Two retrospective studies have been performed. The first has been based in two cohorts pre- and post- licensing of anti-TNF drugs identified from the hospital-based ENEIDA state registry, to assess the changes in surgical rates. The second study, population-based design about data from de Catalan Healthy System, with a cohort of IBD patients that have been operated during the last decade, to evaluate the postoperative mortality rate and its associated factors. Results: The first study included a total of 7.370 patients with Crohn's disease (CD) and 8.069 with Ulcerative Colitis (UC) were included. Immunosuppressants (IMS) are used earlier and more frequently in the biological era. The cumulative probability of surgery is reduced in MC in the biological era (in cohorts pre and post they were 16% and 11% at first year and 29% and 19% at 5 years of diagnosis, respectively; P<0.0001), but not in CU (in cohorts pre and post they are 3% and 2% per year, and 6% and 5% at 5 years; P=0.2). Factors associated with higher probability to requiring surgery are ileal involvement, age and smoking in CD and extensive colitis in UC, whereas that high volume surgery centers and use of IMS are associated with a lower probability. The second study included 1.660 patients operated on for CD and 738 for UC. The cumulative probability of in-hospital and 30-day mortality is 2.1% and 2.5%, and for UC is 5.4 and 6.4%, respectively. Older age and morbidities are risk factors associated with higher mortality. Conclusions: The availability of anti-TNF has been associated with a reduction in surgeries in CD, but not in CU. This change seems to be due to a earlier and more frequent introduction of conventional IMS than to the use of anti-TNF. Postoperative mortality in IBD in biologics era is associated with age and morbidities but not with volume of surgeries per center.